CELEX: 62008CB0353
Language: mt
Date: 2009-11-09 00:00:00
Title: Kawża C-353/08: Digriet tal-Qorti tal-Ġustizzja (Is-Seba’ Awla) tad- 9 ta’ Novembru 2009 (talba għal deċiżjoni preliminari tat-Tribunale Amministrativo Regionale del Lazio — l-Italja) — A. Menarini — Industrie Farmaceutiche Riunite Srl, FIRMA Srl, Laboratori Guidotti SpA, Menarini International Operations Luxembourg SA, Istituto Lusofarmaco d’Italia SpA, Malesi Istituto Farmacobiologico SpA vs Ministero della Salute, Agenzia Italiana del Farmaco (AIFA) (L-ewwel subparagrafu tal-Artikolu 104(3) tar-Regoli tal-Proċedura — Direttiva 89/105/KEE — Trasparenza ta’ miżuri li jirregolaw il-prezzijiet ta’ prodotti mediċinali għall-użu tal-persuna — Artikolu 4(1) — Friża tal-prezzijiet — Tnaqqis fil-prezzijiet)

27.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/13
            
         Digriet tal-Qorti tal-Ġustizzja (Is-Seba’ Awla) tad-9 ta’ Novembru 2009 (talba għal deċiżjoni preliminari tat-Tribunale Amministrativo Regionale del Lazio — l-Italja) — A. Menarini — Industrie Farmaceutiche Riunite Srl, FIRMA Srl, Laboratori Guidotti SpA, Menarini International Operations Luxembourg SA, Istituto Lusofarmaco d’Italia SpA, Malesi Istituto Farmacobiologico SpA vs Ministero della Salute, Agenzia Italiana del Farmaco (AIFA)
   (Kawża C-353/08) (1)
   
   (L-ewwel subparagrafu tal-Artikolu 104(3) tar-Regoli tal-Proċedura - Direttiva 89/105/KEE - Trasparenza ta’ miżuri li jirregolaw il-prezzijiet ta’ prodotti mediċinali għall-użu tal-persuna - Artikolu 4(1) - Friża tal-prezzijiet - Tnaqqis fil-prezzijiet)
   2010/C 51/21
   Lingwa tal-kawża: it-Taljan
   
      Qorti tar-rinviju
   
   Tribunale Amministrativo Regionale del Lazio
   
      Partijiet fil-kawża prinċipali
   
   
      Rikorrenti: A. Menarini — Industrie Farmaceutiche Riunite Srl, FIRMA Srl, Laboratori Guidotti SpA, Menarini International Operations Luxembourg SA, Istituto Lusofarmaco d’Italia SpA, Malesi Istituto Farmacobiologico SpA
   
      Konvenuti: Ministero della Salute, Agenzia Italiana del Farmaco (AIFA)
   
      Fil-preżenza ta’: Bracco SpA
   
      Suġġett
   
   Talba għal deċiżjoni preliminari — Tribunale Amministrativo Regionale del Lazio — Interpretazzjoni tal-Artikolu 4(1) u (2) tad-Direttiva tal-Kunsill 89/105/KEE, tal-21 ta’ Diċembru 1988, dwar it-trasparenza ta’ miżuri li jirregolaw il-prezzijiet ta’ prodotti mediċinali għall-użu tal-persuna u li jkunu parti mill-pjan ta’ sistemi nazzjonali ta’ assigurazzjoni tas-saħħa (Edizzjoni Speċjali bil-Malti, Kapitolu 5, Vol. 1, p. 345) — Mediċini suġġetti għal iffriżar tal-prezzijiet — Metodi li għandhom jiġu segwiti fil-każ ta’ tnaqqis eventwali fil-prezzijiet
   
      Dispożittiv
   
   
               (1)
            
            
               L-Artikolu 4(1) tad-Direttiva tal-Kunsill 89/105/KEE, tal-21 ta’ Diċembru 1988, dwar it-trasparenza ta’ miżuri li jirregolaw il-prezzijiet ta’ prodotti mediċinali għall-użu tal-persuna u li jkunu parti mill-pjan ta’ sistemi nazzjonali ta’ assigurazzjoni tas-saħħa, għandu jiġi interpretat fis-sens li, sakemm ir-rekwiżiti previsti f’din id-dispożizzjoni huma sodisfatti, l-awtoritajiet kompetenti ta’ Stat Membru jistgħu jadottaw miżuri ta’ portata ġenerali li jikkonsistu fit-tnaqqis fil-prezzijiet tal-prodotti mediċinali kollha jew ta’ ċerti kategoriji ta’ prodotti mediċinali, anki jekk l-adozzjoni ta’ dawn il-miżuri mhijiex ippreċeduta minn iffriżar ta’ dawn il-prezzijiet.
            
         
               (2)
            
            
               L-Artikolu 4(1) tad-Direttiva 89/105 għandu jiġi interpretat fis-sens li, sakemm ir-rekwiżiti previsti f’din id-dispożizzjoni huma sodisfatti, l-adozzjoni ta’ miżuri ta’ tnaqqis fil-prezzijiet tal-prodotti mediċinali kollha jew ta’ ċerti kategoriji ta’ prodotti mediċinali hija possibbli diversi drabi fis-sena, u dan għal diversi snin.
            
         
               (3)
            
            
               L-Artikolu 4(1) tad-Direttiva 89/105 għandu jiġi interpretat fis-sens li dan ma jipprekludix li miżuri intiżi sabiex jikkontrollaw il-prezzijiet tal-prodotti mediċinali kollha jew ta’ ċerti kategoriji ta’ prodotti mediċinali jkunu adottati abbażi ta’ stimi tal-ispejjeż, sakemm ir-rekwiżiti previsti f’din id-dispożizzjoni huma sodisfatti u dawn l-istimi huma bbażati fuq elementi oġġettivi u verifikabbli.
            
         
               (4)
            
            
               L-Artikolu 4(1) tad-Direttiva 89/105 għandu jiġi interpretat fis-sens li huma l-Istati Membri li għandhom jiddeterminaw, filwaqt li josservaw l-għan ta’ trasparenza segwit minn din id-direttiva kif ukoll ir-rekwiżiti previsti f’din id-dispożizzjoni, il-kriterji li abbażi tagħhom għandha ssir ir-reviżjoni tal-kundizzjonijiet makroekonomiċi prevista f’din id-dispożizzjoni u li dawn il-kriterji jistgħu jikkonsistu fi spejjeż farmaċewtiċi biss, fl-ispejjeż tas-saħħa kollha jew ukoll f’tipi oħra ta’ spejjeż.
            
         
      (1)  ĠU C 313, 6.12.2008